ગાંધારની ગુસ્સે ભરાયેલી કન્યા ચારુ એટલે કે ગાંધારી લગ્નની રાત્રે પ્રતિજ્ઞા લે છે કે…” પૃથા(કુંતિ) કરતાં મારે વહેલો ગર્ભ ધારણ કરવો છે.કુરુઓનો વંશ વધે કે ઘટે કે અથવા સમુળગો નાશ થાય તો ભલે થાય,મને એની કોઇ ચિંતા નથી.વહેલો પુત્ર જન્મ આપી ભીષ્મને લપડાક મારવી છે.બની બેઠેલા એ મહાબલી,મહાવિર,આંડબરી અને બ્રહ્મચારી ભીષ્મને પડછાટ આપવી છે.મને સોનાથી ખરીદી લેનાર,મને અંધ સાથે પરણાવનાર,મારા મનની અભિલાષાને કચડી નાંખનાર એ કુરુવંશના શિરોમણીને એવો ઝેરી ડંસ દેવો છે કે જેનાથી એ મરે પણ નહી અને મૃત્યુ સુધી તરફડ્યા કરે…”